ai4bharat/Pralekha huggingface dataset:
आरोग्य आणि कुटुंब कल्याण मंत्रालय
रेमडेसिविर इंजेक्शन व रेमडेसिविर तयार करण्यासाठी लागणाऱ्या अत्यावश्यक घटकांच्या  निर्यातीवर, देशातील कोविड परिस्थितीत सुधार होईपर्यंत बंदी घालण्याचा केंद्राचा निर्णय
रुग्ण व रुग्णालयांना रेमडेसिविर सहजरित्या उपलब्ध होण्याच्या दृष्टीने केंद्राने उचलली पावले
नवी दिल्ली, 11 एप्रिल 2021
भारतात सध्या कोविडच्या रुग्णसंख्येत वाढ दिसून येत आहे. आज, म्हणजेच, 11 एप्रिल 2021 रोजी देशात 11.08 लाख कोविड रुग्णसंख्या असून, त्यात हळूहळू वाढ होत आहे. यामुळे कोविड रुग्णांवर उपचारासाठी वापरल्या जाणाऱ्या रेमडेसिविर इंजेक्शनच्या मागणीत अचानक वाढ झाली आहे. येत्या काही दिवसांमध्ये या मागणीत अजून वाढ होण्याची चिन्हे दिसत आहेत.
रेमडेसिविर इंजेक्शनसाठी अमेरिकेच्या मेसर्स गिलीड सायन्सेसकडून ऐच्छिक परवाना करारान्वये सात भारतीय कंपन्या रेमडेसिविर इंजेक्शनची निर्मिती करत आहेत. त्यांची क्षमता प्रतिमहिना 38.80 लाख इतकी आहे.
या पार्श्वभूमीवर भारत सरकारने रेमडेसिविर इंजेक्शन व रेमडेसिविर इंजेक्शन तयार करण्यासाठी लागणाऱ्या अत्यावश्यक घटकांच्या  निर्यातीवर, कोविडसंबधित परिस्थितीत सुधार होईपर्यत बंदी घातली आहे
याशिवाय रुग्ण व रुग्णालयांना रेमडेसिविर सहजपणे उपलब्ध होण्यासाठी केंद्राने इतर अनेक पावले उचलली आहेत.
- औषधाची उपलब्धता गरजूंना सहजपणे कळावी, म्हणून देशातील रेमडेसिविरच्या सर्व उत्पादकांनी त्यांच्या संकेतस्थळावर त्याच्याकडील साठा व वितरक यांची माहिती द्यावी असा सल्ला त्यांना देण्यात आला आहे.
- औषध तपासनीस  व इतर अधिकाऱ्यांना औषधाच्या साठ्याची तपासणी करून त्यासंबधीचे गैरप्रकार रोखण्याचे निर्देश दिले गेले आहेत, त्याचप्रमाणे त्याचा साठा व काळ्या बाजारावर अंकुश ठेवण्यासाठी परिणामकारक कारवाईचे अधिकार दिले आहेत. संबधित राज्ये/केंद्रशासित प्रदेशांचे आरोग्य सचिव याबाबतीत औषध तपासनीसांच्या कामाचा आढावा घेणार आहेत.
- रेमडेसिविरच्या उत्पादन वाढीला चालना देण्याच्या दृष्टीने औषधविभाग देशातील उत्पादकांच्या संपर्कात आहे.
अनेक अनुभवी तज्ञ आणि तज्ञ समितींच्या सहयोगातून, तथ्ये आणि पुराव्यांच्या आधारे तयार करण्यात आलेली ‘कोविड-19 राष्ट्रीय औषधोपचार नियमावली’ ही कोविड रुग्णांवरील उपचारासाठी मार्गदर्शक असल्याच्या सूचना केंद्र सरकारने सर्व राज्यांना दिल्या आहेत. या नियमावलीनुसार रेमडेसिविर ही इन्वेस्टिगेशनल उपचारपद्धती म्हणजे ती देण्याबाबतचा निर्णय तज्ञांच्या विचारविनिमयाने करून त्याबाबतची निरिक्षणे नोंदविणे आवश्यक असणारी आहे. याशिवाय त्याचा वापर केव्हा करू नये यासंबधी नियमावलातील निर्देशांचे पालन करावे असेही सांगण्यात आले आहे.
यासंबधी सर्व सार्वजनिक व खाजगी रुग्णालयांना सूचित करावे आणि नियमपालनावर देखरेख ठेवण्याच्या सूचना केंद्राने राज्ये व केंद्रशासित प्रदेशांना दिल्या आहेतR.Aghor/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 270
वस्त्रोद्योग मंत्रालय
गुणवत्तेबाबत दक्ष असलेली निर्यात बाजारपेठ हस्तगत करण्यात देशांतर्गत पीपीई उद्योगाला मदत करण्यासाठी वस्त्रोद्योग समितीकडून वेबिनारचे आयोजन
वस्त्रोद्योग समितीच्या लुधियाना येथील तिसर्या प्रादेशिक प्रयोगशाळेला कव्हरऑल्स आणि मास्कची चाचणी घेण्यासाठी एनएबीएल मान्यता मिळाली
केंद्रीय वस्त्रोद्योग मंत्रालयाच्या अंतर्गत वस्त्रोद्योग समितीने निर्यातकांना आणि देशांतर्गत पीपीई उद्योगांना शिक्षणासाठी इतर देशांच्या विविध नियमांविषयी विस्तृत माहिती देण्यासाठी “पीपीई निर्यात बाजाराच्या आव्हानांची पूर्ती ” या नावाचे एक जागरूकता वेबिनार आयोजित केले. पीपीईंचे वैद्यकीय उपकरणे म्हणून वर्गीकरण केले असून विविध देशांमधील गुंतागुंतीच्या नियमांद्वारे त्याचे नियंत्रण केले जात असल्यामुळे हे नियम समजून घेणे आणि गुणवत्तेबाबत दक्ष असलेल्या निर्यात बाजारपेठेसाठी त्यांना तयार करण्यासाठी देशांतर्गत उद्योगाचा योग्य प्रसार आणि क्षमता वाढवण्यासाठी त्यांची माहिती एकाच ठिकाणी संकलित करण्याची आवश्यकता भासली आहे.
विशेष म्हणजे परराष्ट्र व्यापार महासंचालनालयाने  मंगळवारी  एक अधिसूचना जारी केली असून त्याद्वारे वैयक्तिक संरक्षण उपकरणे / मास्क यांच्या निर्यात धोरणात बदल करुन 2/3 प्लाय सर्जिकल मास्क, सर्व वर्ग आणि श्रेणींसाठी  तसेच सर्व प्रकारच्या गाउन आणि ऍप्रनची मुक्त निर्यात करण्याची परवानगी देण्यात आली. तसेच एन-95 / एफएफपी 2 मास्क किंवा तत्सम निर्यातीसाठी 50 लाखाच्या मासिक निर्यात कोट्यालाही परवानगी देण्यात आली आहे.
वेबिनारने अमेरिका आणि युरोपियन युनियन सारख्या प्रमुख निर्यात बाजाराच्या नियमांच्या चौकटीनुसार पीपीई  च्या वर्गीकरण, उत्पादन, प्रमाणीकरण , दस्तऐवजीकरण सारख्या विविध गरजा अधोरेखित केल्या. त्याशिवाय ऑस्ट्रेलिया, कॅनडा, जपान आणि दक्षिण आफ्रिका यासारख्या महत्त्वाच्या निर्यात देशांमधील नियमांबद्दलही थोडक्यात माहिती दिली. . या वेबिनारला पीपीई आणि कापड उद्योगातील 250 हून अधिक जण सहभागी झाले होते.
यावेळी बोलतांना वस्त्रोद्योग समितीचे सचिव अजित बी. चव्हाण यांनी सांगितले की केंद्रीय वस्त्रोद्योग मंत्री स्मृती इराणी आणि सचिव  रवी कपूर यांच्या नेतृत्वाखाली वस्त्रोद्योग समितीने देशांतर्गत पीपीई उद्योग सुलभ करण्यासाठी सतत कार्य करण्याचे प्रयत्न केले आहेत. ते पुढे म्हणाले की वस्त्रोद्योग समितीला सोमवारी  लुधियाना येथील प्रादेशिक प्रयोगशाळेत कव्हरॉल्स आणि मास्कची चाचणी घेण्यासाठी एनएबीएल मान्यता मिळाली आहे.
लुधियाना प्रयोगशाळेच्या मिळालेल्या मान्यतेमुळे आता वस्त्रोद्योग समिती, मुंबई, बंगळुरू आणि लुधियाना या तीन ठिकाणी बॉडी कव्हरॉल चाचणी घेता येईल. देशांतर्गत आणि आंतरराष्ट्रीय बाजारपेठेसाठी बॉडी कव्हरॉल्सची तपासणी करण्यासाठी वस्त्रोद्योग समितीला एनएबीसीबीने मान्यता दिली आहे.
देशांतर्गत उद्योग आणि वस्त्रोद्योग मंत्रालय आणि वस्त्रोद्योग समिती, वस्त्रोद्योग आयुक्त कार्यालय, केंद्रीय रेशीम बोर्ड इत्यादी घटक संस्थांच्या अथक प्रयत्नांच्या माध्यमातून भारत पीपीई  चा दुसरा सर्वात मोठा उत्पादक म्हणून उदयाला आला आहे. भारताने विविध मास्कचा निर्मितीतही महत्त्वपूर्ण गुंतवणूक केली आहे.
M.Copade/S.Kane/P.Kor
पंतप्रधान कार्यालय
बसव जयंतीच्या पवित्र प्रसंगी पंतप्रधानांनी जगद्गुरू बसवेश्वरांना नमन केले
बसव जयंतीच्या पवित्र प्रसंगी पंतप्रधान नरेंद्र मोदी यांनी जगद्गुरू बसवेश्वरांना आदरांजली वाहिली आहे. मोदींनी जगद्गुरू बसवेश्वरांबद्दलचे त्यांचे विचार व्हिडिओ संदेशाच्या माध्यमातून सामायिक केले.
एका ट्विटमध्ये पंतप्रधान म्हणाले;
“आजच्या बसव जयंतीच्या पवित्र प्रसंगी, मी जगद्गुरू बसवेश्वरांना नमन करतो, ज्यांचे विचार आणि आदर्श आपल्याला मानवतेची सेवा करण्याची प्रेरणा देतात. त्यांनी आपल्या कार्यातून तळागाळातल्या समाजाला सशक्त करण्यावर आणि एक सशक्त आणि समृद्ध समाज निर्माण करण्यावर भर दिला.
नोव्हेंबर 2015 मध्ये लंडनमध्ये जगद्गुरू बसवेश्वरांच्या पुतळ्याच्या अनावरण प्रसंगीच्या खासदार शिवकुमार उदासी यांनी केलेल्या ट्विट संदेशांना मोदींनी प्रतिसाद दिला, पंतप्रधानांनी ट्विट केले;
“जगद्गुरू बसवेश्वरांनी दाखवलेल्या मार्गावर आपण सदैव चालणार आहोत.
त्यांना आदरांजली वाहण्याच्या अनेक संधी मिळाल्याचा मला अभिमान वाटतो.
आर्थिक व्यवहार विषयक मंत्रिमंडळ समिती
बिहारमधील फुलौत येथील कोसी नदीवर 4 पदरी नवीन पूल बांधायला मंत्रिमंडळाची मंजुरी
फुलौत ते बिहपुर दरम्यानचे अंतर 72 किलोमीटर वरून 12 किलोमीटर पर्यंत कमी होणार
बिहारमध्ये राष्ट्रीय महामार्गाच्या बीरपुर-बिहपुर टप्प्याचे उन्नयन आणि पुनर्वसनाला मंत्रिमंडळाची मंजुरी
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने बिहार मधील फुलौत येथे 6.930 किलोमीटर लांबीच्या 4 पदरी पुलाच्या बांधकाम प्रकल्पाला मंजुरी दिली आहे. समितीने बिहारमध्ये राष्ट्रीय महामार्ग -106 च्या सध्याच्या बीरपुर-बिहपुर मार्गावर 106 किलोमीटर ते 136 किलोमीटर पर्यंत ‘पेव्ड शोल्डरसह दोन पदरी ’ मार्गाच्या उन्नयन आणि पुनर्वसनासाठी 1478.40 कोटी रुपयांच्या खर्चालाही मंजुरी दिली. या प्रकल्पाचा बांधकाम कालावधी ३ वर्षे असून जून 2022 पर्यंत पूर्ण होणे अपेक्षित आहे.
प्रभाव :
राष्ट्रीय महामार्ग- 106 वर फुलौत आणि बिहपुर दरम्यान 10 किलोमीटर लांब रस्ता अस्तित्वात नाही आणि तो कोसी नदीच्या क्षेत्रात येतो. सध्या फुलौतहून बिहपुरला जाण्यासाठी सुमारे 72 किलोमीटर प्रवास करावा लागतो. या प्रकल्पाअंतर्गत कोसी नदीवर 4-पदरी हा नवा पूल तयार झाल्यावर फुलौत आणि बिहपुर दरम्यानचे अंतर कमी होऊन केवळ 12 किलोमीटर राहील.
या नवीन पुलाच्या बांधकामादरम्यान सुमारे 2.19 लाख दिवसांची प्रत्यक्ष रोजगार निर्मिती होईल.
या नवीन पुलाच्या बांधकामामुळे बिहारमध्ये राष्ट्रीय महामार्ग 106 वर उदाकिशनगंज आणि बिहपुर दरम्यानचे सध्याचे 30 किलोमीटर अंतर कमी होईल, जे नेपाळ / उत्तर बिहार/पूर्व-पश्चिम कॉरिडॉर  आणि दक्षिण बिहार/झारखंड/सुवर्ण चतुभुर्ज दरम्यान संपर्क वाढवेल. याशिवाय राष्ट्रीय राजमार्ग क्रमांक-31 चा पूर्ण वापर सुनिश्चित होईल.
सध्या हा राष्ट्रीय महामार्ग एकपदरी असून वाईट स्थितीत आहे. त्यामुळे या महामार्गावर सरासरी वेग ताशी 20 किलोमीटर पेक्षा कमी आहे. मात्र बीरपुर-बिहपुर मार्गावर 106 किलोमीटर ते 136 किलोमीटर पर्यंत “पेव्ड शोल्डरसह दोन पदरी” मार्गाचे उन्नयन आणि पुलाचे काम झाल्यानंतर वाहनांचा वेग ताशी सुमारे 100 किलोमीटर होईल.
B.Gokhale/S.Kane/P.Malandkar
(Visitor Counter : 108
वाणिज्य आणि उदयोग मंत्रालय
उत्तम दर्जा आणि उत्पादकता या दोन अत्यंत महत्त्वाच्या पायांवर भविष्यातील भारतीय उद्योग उभा राहणार आहे असे पीयुष गोयल यांचे प्रतिपादन
‘ब्रँड इंडिया’च्या उभारणीसाठी आपण आपल्या प्रवासात प्रगती करून उत्पादन तसेच सेवा यांचे वितरण अत्यंत कार्यक्षमपणे आणि परिणामकारकरित्या करायला हवे : पीयुष गोयल
उत्तम दर्जा आणि उत्पादकता या दोन अत्यंत महत्त्वाच्या पायांवर भविष्यातील भारतीय उद्योग समर्थपणे उभा राहील असे प्रतिपादन केंद्रीय वाणिज्य आणि व्यापार, रेल्वे, ग्राहक व्यवहार आणि अन्न तसेच सार्वजनिक वितरण मंत्री पीयुष गोयल यांनी म्हटले आहे. उद्योग मंथन या वेबिनारचे उद्घाटन करताना ते आज बोलत होते. ‘ब्रँड इंडिया’च्या उभारणीसाठी आपण आपल्या प्रवासात प्रगती करून उत्पादन तसेच सेवा यांचे वितरण अत्यंत कार्यक्षमपणे आणि परिणामकारकरित्या करायला हवे असे ते म्हणाले. याद्वारे आपण आपल्या दर्जाची सक्षमता आणि आपल्या उत्पादनाचे मूल्य यांच्या जोरावर जागतिक दर्जाची सेवा देऊ शकतो असे ते पुढे म्हणाले.
केंद्र सरकारच्या वाणिज्य आणि व्यापार मंत्रालयाच्या उद्योग आणि देशांतर्गत व्यापार प्रोत्साहन विभागाने भारतीय दर्जा मंडळ, राष्ट्रीय उत्पादकता मंडळ आणि औद्योगिक संस्थाच्या संयुक्त सहकार्याने, भारतीय उद्योग क्षेत्रातील दर्जा आणि उत्पादकता यांना प्रोत्साहन देण्याच्या उद्देशाने उद्योग मंथन या लक्ष्याधारित क्षेत्र-विशिष्ट वेबीनारचे आयोजन केले आहे. हा वेबीनार 4 जानेवारी 2021 ला सुरु झाला असून तो 2 मार्च 2021 पर्यंत चालणार आहे. या वेबीनार मालिकेत, 45 सत्रे होणार असून त्यात उत्पादन आणि सेवा क्षेत्रातील प्रमुख मुद्द्यांची चर्चा होणार आहे. उद्योग मंथनमध्ये उद्योग क्षेत्रासमोरील आव्हाने आणि संधी ओळखणे, त्यावरच्या उपाययोजना आणि सर्वोत्तम प्रक्रिया निश्चित करणे या उद्देशाने विचारमंथन होईल. “आत्मनिर्भर भारता”चे ध्येय साध्य करण्यासाठी आणि ‘व्होकल फॉर लोकल’ ला प्रोत्साहन देण्यासाठी विविध उद्योग आणि क्षेत्रांतील दर्जा आणि उत्पादकता वाढविण्याच्या उद्देशाने या उपक्रमातून खूप गोष्टी शिकता येतील.
जागतिक पातळीवरील लवचिक पुरवठा साखळीचा भाग होण्याची आशा असणाऱ्या आणि जगभरातील बाजारपेठांमध्ये सेवा देण्याची इच्छा बाळगणाऱ्या भारताने दर्जाच्या प्रमाणकांमध्ये सुधारणा करण्याची हीच वेळ आहे असे ते म्हणाले. कार्यरत एकल-ब्रँड किरकोळ विक्री,कोळसा, खनिकर्म आणि उत्पादन यांसह अनेक क्षेत्रातील गुंतवणुकीला प्रोत्साहन देण्यासाठी सध्या देशात अत्यंत मुक्त, थेट परदेशी गुंतवणुकीची चौकट उपलब्ध आहे, आपण अत्यंत वेगाने अनेक क्षेत्रे खुली करून भारतातील गुंतवणुकीला प्रोत्साहन देत आहोत असे गोयल यांनी सांगितले.
नवीन आणि नवीकरणीय ऊर्जा मंत्रालय
पीएम-कुसुम योजनेची अंमलबजावणी
नवी दिल्ली, 8 डिसेंबर 2022
पीएम- कुसुम योजनेअंतर्गत घटक-ए अंतर्गत प्रत्येकी 2 मेगावॅट क्षमतेच्या ग्रिड-कनेक्टेड सौर ऊर्जा प्रकल्पांच्या संयंत्र स्थापनेद्वारे 10000 मेगावॅट क्षमता साध्य करण्याचे तसेच घटक-बी आणि घटक-सी अंतर्गत 35 लाख कृषी पंपांचे सौरीकरण करण्याचे उद्दिष्ट आहे. पीएम-कुसुम ही मागणीवर आधारित योजना असून राज्यांकडून मिळालेल्या मागणीच्या आधारे क्षमतांचे वाटप केले जाते. 31.10.2022 पर्यंत योजनेच्या घटक-ए अंतर्गत एकूण 4886 मेगावॅट क्षमतेच्या वाटपाच्या तुलनेत 73.45 मेगावॅटची सौर क्षमता स्थापित करण्यात आली आहे तसेच या योजने अंतर्गत 33.5 लाख पंपांच्या वाटपाच्या तुलनेत 1.52 लाख कृषी पंपांचे सौरीकरण करण्यात आले आहे.
पीएम-कुसुम योजनेच्या अंमलबजावणीमध्ये शेतकऱ्यांसाठी कमी खर्चात वित्तपुरवठा आणि राज्याकडून निधीची उपलब्धता हे एक मोठे आव्हान आहे. याव्यतिरिक्त, 2020-21 आणि 2021-22 दरम्यान कोविड-19 महामारीमुळे अंमलबजावणीच्या गतीवर लक्षणीय परिणाम झाला आहे. पीएम- कुसुम योजनेच्या घटक-बी अंतर्गत, 31.10.2022 पर्यंत महाराष्ट्र राज्यात एकूण 21499 स्वतंत्र सौर पंप तर तामिळनाडूमध्ये 2242 स्वतंत्र सौर पंप स्थापित करण्यात आले आहेत. कोणत्याही विद्यमान ग्रिडशी जोडलेल्या कृषी पंपाचे सौरीकरण करण्यात आलेले नाही.
पीएम- कुसुम योजनेनुसार, राज्ये/ केंद्रशासित प्रदेशातील अंमलबजावणी संस्थांना लाभार्थी निवडताना लहान आणि अल्पभूधारक शेतकऱ्यांना प्राधान्य द्यावे लागते. याशिवाय, अनुसूचित जाती आणि अनुसूचित जमातीच्या लाभार्थ्यांसाठी आणि ईशान्येकडील राज्यांमध्ये राहणाऱ्यांसाठीही या योजनेअंतर्गत स्वतंत्र अर्थसंकल्पीय तरतूद केली जाते. त्यामुळे, या योजनेचे लाभ देशातील आर्थिकदृष्ट्या मागास गट/ क्षेत्रांना या आधीपासून मिळत आहेत.
8.3.2019 रोजी पीएम- कुसुम योजना सुरू झाल्यापासून 31.10.2022 पर्यंत, महाराष्ट्र राज्यातील एकूण 21499 शेतकरी आणि तामिळनाडूमधील 2242 शेतकऱ्यांना पीएम-कुसुम योजनेंतर्गत लाभ मिळाला आहे.
ही माहिती केंद्रीय ऊर्जा आणि नवीन आणि नवीकरणीय ऊर्जा मंत्री आर के सिंह यांनी आज लोकसभेत एका लेखी उत्तरात दिली.
S.Kakade/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 180
वाणिज्य आणि उदयोग मंत्रालय
सरकारी ई मार्केटप्लेसवर एक लाख कोटी एकूण विक्री मात्रेचे उद्दिष्ट साध्य करण्यासाठीच्या कृती आराखड्याचा वाणिज्य आणि उद्योग मंत्र्यांनी घेतला आढावा
(नवी दिल्ली, 19 जुलै 2019
सरकारी ई मार्केटप्लेसवर  एक लाख कोटी एकूण विक्री मात्रेचे उद्दिष्ट साध्य करण्यासाठीच्या कृती आराखड्याचा वाणिज्य आणि उद्योग मंत्री पियूष गोयल यांनी आढावा घेतला. त्यांनी काल संध्याकाळी यासंदर्भात बैठक घेतली.
सरकारी ई मार्केटप्लेस मंचाच्या माध्यमातून सार्वजनिक खरेदीत होत असलेल्या परिवर्तनाचे त्यांनी कौतुक केले. बचत आणि पारदर्शकतेकरिता या मंचाचा अधिकाधिक उपयोग करण्याच्या सूचना त्यांनी अधिकाऱ्यांना केल्या. मंच वापरण्यासाठीची प्रक्रिया अधिक सुलभ आणि विक्रेत्यांसाठी आकर्षण झाली पाहिजे असे त्यांनी सांगितले.
सर्व मंत्रालये आणि राज्य सरकारांना या मंचापासून होणाऱ्या लाभाची माहिती प्रभावीपणे द्यावी, असे आवाहन गोयल यांनी अधिकाऱ्यांना केले.
B.Gokhale/S.Kakade/P.Kor
युवा व्यवहार आणि क्रीडा मंत्रालय
साई  च्या पतियाळा केंद्राला केंद्रीय क्रीडा मंत्री अनुराग सिंह ठाकूर यांनी दिली भेट, 300 खाटांच्या नवीन वसतीगृहाचे केले उद्घाटन
या प्रतिष्ठित केंद्रात प्रशिक्षण घेणाऱ्या क्रीडापटूंना अधिक चांगली निवासाची सोय उपलब्ध होईल असा अनुराग ठाकूर यांना विश्वास
ठळक मुद्दे:
- नवीन 300 खाटांच्या वसतिगृहाच्या बांधकामाचा खर्च 26.77 कोटी रुपये
- भारताचे दिग्गज हॉकीपटू मेजर ध्यानचंद आणि धावपटू पीटी उषा यांना समर्पित वसतिगृहांचे मंत्र्यांच्या हस्ते उद्घाटन, याच्या नूतनीकरण आणि सुधारणेसाठी एकूण खर्च 5.25 कोटी रुपये.
केंद्रीय युवा व्यवहार आणि क्रीडा मंत्री, अनुराग सिंह ठाकूर यांनी शनिवारी साई, अर्थात भारतीय क्रीडा प्राधिकरणाच्या  नेताजी सुभाष राष्ट्रीय क्रीडा संस्थेला  भेट दिली आणि 300 खाटांच्या नवीन वसतिगृहाचे उद्घाटन केले. या वसतिगृहाच्या बांधकामासाठी एकूण 26.77 कोटी रुपये खर्च झाला.
मंत्र्यांनी भारताचे दिग्गज हॉकीपटू मेजर ध्यानचंद आणि धावपटू पीटी उषा यांना समर्पित वसतिगृहांचे उद्घाटनही केले, याचे नूतनीकरण आणि सुधारणेसाठी एकूण 5.25 कोटी रुपये खर्च करण्यात आले.
उद्घाटनप्रसंगी बोलताना ठाकूर म्हणाले, "खेळाडूंना सर्वोत्तम सुविधा देण्याचा सरकारचा प्रयत्न आहे. खेळाडूंना धोरणांच्या केंद्रस्थानी ठेवण्याचे महत्व पंतप्रधान नरेंद्र मोदी यांनी नेहमीच अधोरेखित केले आहे. या 300 खाटांच्या नवीन वसतीगृहाचे उद्घाटन आणि जुन्या वसतीगृहाचे नूतनीकरण हे या दिशेने आणखी एक पाऊल असून यामुळे या प्रतिष्ठित केंद्रात प्रशिक्षण घेणाऱ्या खेळाडूंना अधिक चांगली निवासाची सोय उपलब्ध होईल.”
एनएसएनआयएस पटियाला मध्ये शैक्षणिक अभ्यासक्रमात प्रथमच समाविष्ट करण्यात आलेल्या स्पोर्ट्स परफॉर्मन्स अॅनालिसिस  अभ्यासक्रमाचे ठाकूर यांनी उद्घाटनही केले. या अभ्यासक्रमाच्या पहिल्या तुकडीमधील विद्यार्थ्यांशी संवाद साधताना ठाकूर म्हणाले, “खेळाडूच्या वास्तविक क्षमतेचे मूल्यांकन करण्यासाठी, क्रीडा विज्ञान आणि क्रीडा कामगिरी विश्लेषण याचा समावेश करणे अत्यंत महत्वाचे आहे, जे आंतरराष्ट्रीय स्पर्धांमधील भारताची एकूण कामगिरी उंचावण्यासाठी उपयोगी ठरू शकेल.”
आपल्या भेटीत ठाकूर यांनी 400 पेक्षा जास्त क्रीडापटू आणि प्रशिक्षणार्थी यांच्याशी संवाद साधला आणि त्यांना खेळावर लक्ष केंद्रित करून देशाचा गौरव वाढवण्यासाठी प्रोत्साहन दिले. केंद्रात उपलब्ध असलेल्या सुविधा आणि सध्याच्या व्यवस्थेत हव्या असलेल्या सुधारणा याबद्दल खेळाडूंनी सूचना द्याव्यात असेही त्यांनी सुचवले.
साई पटियालाने गेल्या काही वर्षांमध्ये अनेक नामांकित खेळाडू घडवले असून, या खेळाडूंनी जागतिक अजिंक्यपद आणि ऑलिम्पिक पदकांसह देशासाठी अभिमानस्पद कामगिरी केली आहे.
2021 मध्ये, साई पटियालाच्या खेळाडूंनी राष्ट्रीय स्तरावरील स्पर्धांच्या सहा क्रीडा प्रकारांमध्ये एकूण 72 पदके जिंकली. 2022 मध्ये ही संख्या 195 पदकांवर गेली.
आंतरराष्ट्रीय स्तरावर, साई पटियालाच्या खेळाडूंनी राष्ट्रकुल अजिंक्यपद, युरोपियन खुली स्पर्धा आणि जागतिक कनिष्ठ गट अजिंक्यपद स्पर्धा यासारख्या क्रीडा स्पर्धांमध्ये 19 पदकांची कमाई केली आहे.
पंतप्रधान कार्यालय
पंतप्रधान उद्या प्रयागराज मध्ये कुंभमेळ्याला भेट देणार
नवी दिल्ली, 23 फेब्रुवारी 2019
पंतप्रधान श्री नरेंद्र मोदी उद्या प्रयागराज येथे कुंभमेळ्याला भेट देतील. कुंभमध्ये पंतप्रधान स्वच्छ कुंभ स्वच्छ आभार या कार्यक्रमात सहभागी होतील, हा कार्यक्रम पेयजल आणि स्वच्छता मंत्रालयाच्या द्वारे आयोजित करण्यात आला आहे.
यावेळी पंतप्रधान स्वच्छ कुंभ स्वच्छ आभार पुरस्कार सफाई कर्मचारी, स्वच्छाग्रही, पोलीस कर्मचारी तसेच नाविक यांना प्रदान करतील. यावेळी स्वच्छ सेवा सन्मान बेनिफिट पॅकेजचे डिजिटल अनावरण करण्यात येईल.
यानंतर पंतप्रधान उपस्थित समुदायाला संबोधित करतील.
तसेच यावेळी पंतप्रधान त्रिवेणीसंगमावर स्नान करतील तसेच प्रयागराज मध्ये सफाई कर्मचाऱ्यांशी संवाद साधतील.
या वर्षीच्या प्रयागराज येथे आयोजित कुंभमेळ्यामध्ये स्वच्छ भारत उपक्रम तसेच स्वच्छतेवर अभूतपूर्व लक्ष देण्यात आले होते. स्वच्छ कुंभ स्वच्छ आभार पुरस्कार देऊन पंतप्रधान स्वच्छ कुंभ आयोजित करण्यासाठी झटत असलेल्या लोकांचा सत्कार करतील.
M.Chopade/P.Kor
(Visitor Counter : 95
पंतप्रधान कार्यालय
सौदी अरेबियाच्या युवराजांची पंतप्रधानांनी घेतली रियाध येथे भेट
नवी दिल्ली, 29 ऑक्टोबर 2019
पंतप्रधान नरेंद्र मोदी यांनी सौदी अरेबियाचे युवराज अब्दूलअझीझ बिन सलमान अल सौद यांची भेट घेऊन त्यांच्याशी ऊर्जा संबंधित अनेक प्रकरणांवर चर्चा केली तसेच भारत सौदी अरेबिया यांच्या दृढ संबंधात ऊर्जा हा एक महत्वाचा स्तंभ असल्याचे पंतप्रधान म्हणाले. सौदी अरेबिया आणि भारतादरम्यान ऊर्जा संदर्भात अधिक वाटाघाटी आवश्यक असल्याचे पंतप्रधान म्हणाले.
Adding even more energy to the India-Saudi Arabia friendship.
— Narendra Modi  October 29, 2019
I had an excellent meeting with HRH Prince Abdulaziz bin Salman. Energy remains an important pillar of our ties. pic.twitter.com/qhwbfKl4bf
B.Gokhale/P.Kor
(Visitor Counter : 62
कार्मिक, सार्वजनिक तक्रार आणि निवृत्ती वेतन मंत्रालय
डिजिटल जीवन प्रमाणपत्राच्या प्रचारासाठी राष्ट्रव्यापी मोहीम
नवी दिल्ली, 10 नोव्हेंबर 2022
कार्मिक, सार्वजनिक तक्रार आणि निवृत्ती वेतन मंत्रालयाच्या, निवृत्ती वेतन आणि निवृत्ती वेतनधारक कल्याण विभागाच्यावतीने केंद्र सरकारच्या निवृत्ती वेतनधारकांसाठी डिजिटल जीवन प्रमाणपत्राच्या प्रचारासाठी देशव्यापी मोहीम सुरू केली आहे. नोव्हेंबर 2021 मध्ये केंद्रीय राज्यमंत्री डॉ. जितेंद्र सिंग, यांनी कोणत्याही अँड्रॉइड मोबाईल फोनद्वारे जीवन प्रमाणपत्र सादर करण्याच्या ‘फेस ऑथेंटिकेशन’ तंत्राचा प्रारंभ केला होता. आता विभागाच्यावतीने डिजिटल माध्यमाद्वारे जीवन प्रमाणपत्राचा प्रचार करण्यासाठी आणि ‘फेस ऑथेंटिकेशन’ तंत्र लोकप्रिय करण्यासाठी एक विशेष देशव्यापी मोहीम सुरू करण्यात आली आहे.
सर्व नोंदणीकृत निवृत्तीवेतनधारक संघटना, पेन्शन वितरण करणा-या बँका, सर्व मंत्रालये आणि सीजीएचएस म्हणजेच केंद्र सरकारच्या आरोग्य योजनांची कल्याण केंद्रे यामधील निवृत्तीवेतनधारकांसाठी ‘ ईज ऑफ लिव्हिंग’ अर्थात त्यांचे जीवनमान सुलभ करण्यासाठी विशेष शिबिरे आयोजित करून जीवन प्रमाणपत्र सादर करण्यासाठी डिजिटल लाइफ सर्टिफिकेट/फेस ऑथेंटिकेशन तंत्राचा प्रचार करण्याचे निर्देश देण्यात आले आहेत.
यासाठी निवृत्ती वेतन आणि निवृत्तीवेतनधारक कल्याण विभागातील विभाग अधिकारी देबोरा उमेश, विभाग अधिकारी अँड्र्यू झोमाविया कार्थक आणि सल्लागार तान्या राजपूत यांच्या नेतृत्वखालील केंद्र सरकारचे पथक दिल्ली येथल्या आर. के. पुरम मधील सेक्टर 1 शाखेला भेट देऊन 11नोव्हेंबर , 2022 रोजी भेट देणार आहेत.S.Kakade/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
राष्ट्रपती कार्यालय
राष्ट्रपतींनी डॉ. राजेंद्र प्रसाद यांच्या जयंती दिनी वाहिली पुष्पांजली
नवी दिल्ली, 3 डिसेंबर 2018
राष्ट्रपती राम नाथ कोविंद यांनी भारताचे पहिले राष्ट्रपती डॉ. राजेंद्र प्रसाद यांच्या जयंती दिनी आज राष्ट्रपती भवनात पुष्पांजली अर्पण केली.
राष्ट्रपती, डॉ. राजेंद्र प्रसाद यांचे कुटुंबीय तसेच राष्ट्रपती सचिवालयातील अधिकारी आणि कर्मचाऱ्यांनी राष्ट्रपती भवनातील दरबार हॉल येथे डॉ. राजेंद्र प्रसाद यांच्या प्रतिमेला पुष्पांजली अर्पण केली.
N.Sapre/J.Patnakar/P.Malandkar
(Visitor Counter : 83
संरक्षण मंत्रालय
राष्ट्रीय विक्रम मोडत एएसआयच्या खेळाडूंनी रचला इतिहास आणि टोकिओ ऑलिम्पिक्स 2021 साठी मिळविली पात्रता
रांची येथे आठवी राष्ट्रीय चालण्याची विजेतेपद स्पर्धा पार पडली, यात एएसआयच्या खेळाडूंनी इतिहास रचत टोकयो ऑलिम्पिक 2021 साठी पात्रता मिळविली आहे. 16 जाट तुकडीचे नायब सुभेदार संदीप कुमार यांनी सुवर्णपदक मिळविले आणि 1:: 20:16 सेकंद इतक्या नोंदीसह नवीन राष्ट्रीय विक्रम रचला आणि 18 ग्रेनेडिअर्सचे ग्रेनेडिअर राहुल यांनी 1:: 20:26 सेकंद इतकी नोंद करीत रजत पदक मिळविले, दोघा खेळाडूंनी टोकियो 2021 साठी आपल्या पात्रता निश्चित केल्या आहेत.
राष्ट्रीय खुली चालण्याची विजेतेपद स्पर्धा म्हणजे, कोविड 19 मुळे आलेल्या टाळेबंदीनंतर खेळाडूंसाठी प्रथमच झालेली मोठी विजेतेपद स्पर्धा ठरली. टोकिओ ऑलिम्पिक्स स्पर्धेच्या पात्रतेसाठी पुरुष खेळाडूंना 20 किलोमीटर चालण्याच्या स्पर्धेसाठी 1 मिनिटे 21 सेकंद इतकी पात्रता वेळ निश्चित करण्यात आली आहे. एएसआयचे नायब सुभेदार इरफान के टी हे यापूर्वीच मार्च 2019 मध्ये नोमी, जपान येथे झालेल्या आशियाई चालण्याच्या विजेतेपद स्पर्धेतून टोकिओ ऑलिम्पिक्स स्पर्धेसाठी पात्र ठरले होते.
संदीप, ज्यांनी 2016 रिओ ऑलिम्पिक्समध्ये भारताचे प्रतिनिधीत्व करीत, 50 किलोमीटर चालण्याच्या शर्यतीत भाग घेतला होता, त्यांनी नायब सुभेदार इरफान टी आणि नायब सुभेदार देविंदर सिंह यांनी संयुक्तपणे केलेला 1:: 20:21 सेकंदांचा राष्ट्रीय विक्रम मागे टाकला होता.
संसदीय कामकाज मंत्रालय
पंतप्रधान नरेंद्र मोदी यांच्या अध्यक्षतेखाली राजकीय पक्षअध्यक्षांची बैठक
एक देश एक निवडणूक या मुद्द्याचा अभ्यास करण्यासाठी पंतप्रधानांनी जाहीर केली समिती
संसदेत प्रतिनिधित्व करणाऱ्या सर्व राजकीय पक्ष अध्यक्षांची, पंतप्रधान नरेंद्र मोदी यांच्या अध्यक्षतेखाली आज नवी दिल्लीत बैठक झाली. 21 पक्षाध्यक्ष या बैठकीला उपस्थित होते.
संसदेत अधिक सुरळीतपणे भरीव चर्चा व्हाव्यात,एक देश एक निवडणूक,स्वातंत्र्याच्या 75व्या वर्षात नव भारताची उभारणी, महात्मा गांधी यांची 150 वी जयंती साजरी करण्यासाठी कार्यक्रम,महत्वाकांक्षी जिल्हयाचा विकास,या मुद्द्यांवर या बैठकीत चर्चा झाली.
या महत्वाच्या मुद्द्यांवर पंतप्रधानांनी बैठक आयोजित करून पक्षअध्यक्षांची मते जाणून घेतली याबद्दल पक्ष अध्यक्षानी प्रशंसा केली.
संसदेच्या सदनात कामकाज वारंवार तहकूब होत असल्याबद्द्दल आणि कामकाजात अडथळे येत असल्याबद्दल अनेक पक्षांच्या अध्यक्षांनी चिंता व्यक्त केली. यामुळे संसदेच्या कामकाजावर परिणाम होतो तसेच संबंधित मुद्द्यावर सदस्यांना आपले मत मांडता येत नाही.संसदेत चर्चा आणि संवाद यासाठी अनुकूल वातावरण असले पाहिजे यावर भर देण्यात आला.17 व्या लोकसभेत निम्मे सदस्य पहिल्यांदाच खासदार झाले आहेत त्यामुळे सदनात आशयघन चर्चा करण्याची परंपरा हे सदस्य कायम ठेवतील अशी आशा व्यक्त करण्यात आली.
एक देश एक निवडणूक या विषयीच्या प्रस्तावाला अनेक पक्ष अध्यक्षांनी पाठींबा व्यक्त केला.यासंदर्भात सर्व पैलूंचा बारकाईने अभ्यास करण्याची गरज अनेक पक्ष अध्यक्षांनी व्यक्त केली.हा एका पक्षाचा मुद्दा नसून राष्ट्रीय महत्वाचा मुद्दा आहे असे सांगून पंतप्रधानांनी या संदर्भात सर्व पक्षांची मते विचारात घेतली जातील असे सांगितले. एक देश एक निवडणूक या मुद्याबाबत एक समिती स्थापन करण्यात येईल आणि कालबद्ध रीतीने ही समिती सूचना करेल असे त्यांनी सांगितले.
महात्मा गांधी यांचे विचार आणि शिकवण नव्या पिढीला माहित करून दिली पाहिजे आणि महात्मा गांधी यांच्या 150 व्या जयंतीचे औचित्य यासाठी समर्पक असल्याची भावना अनेक पक्षांनी व्यक्त केली.
आकांक्षी जिल्ह्याबाबत अनेक पक्षांनी ठोस आणि सकारात्मक दृष्टीकोन व्यक्त करत अनेक सूचनाही केल्या.राज्यातल्या मागास राहिलेल्या जिल्ह्यांचा, विकसित जिल्ह्याप्रमाणे विकास व्हावा यासाठी राज्य सरकारांनी,केंद्र सरकारशी सहयोग ठेवत काम करण्याचे आवाहन पंतप्रधानांनी केले.यामुळे 2022 पर्यंत नव भारत घडवण्याचे उद्दिष्ट साध्य होईल असे ते म्हणाले.
पक्ष अध्यक्षांनी या बैठकीत सहभागी होऊन भरीव सूचना केल्याबद्दल पंतप्रधानांनी त्यांचे आभार मानले.
केंद्रीय गृह मंत्री अमित शहा,रस्ते वाहतूक आणि महामार्ग मंत्री नितीन गडकरी,कृषी आणि शेतकरी कल्याण मंत्री नरेंद्र सिंह तोमर,सामाजिक न्याय आणि सबलीकरण मंत्री थावरचंद गेहलोत,संसदीय कामकाज मंत्री प्रल्हाद जोशी या बैठकीला उपस्थित होते.
DJM/N.Chitale/P.Kor
(Visitor Counter : 49